夭夭灼灼,棵棵株株.夭夭灼灼花盈树,棵棵株株果压枝.果压枝头垂锦弹,花盈树上簇胭脂.时开时结千年熟,无夏无冬万载迟.先熟的酡颜醉脸,还生的带蒂青皮.凝烟肌带绿,映日显丹姿.树下奇葩并异卉,四时不谢色齐齐.左右楼台并馆舍,盈空常见罩云霓.不是玄都凡俗种,瑶池王母自栽培.
琼香缭绕,瑞霭缤纷.瑶台铺彩结,宝阁散氤氲.凤翥鸾翔形缥缈,金花玉萼影浮沉.